﻿ reliance jio AGM highlights: mukesh ambani launch jio monsoon dhamaka offer, get jio phone only in rs 501 Reliance AGM Highlights: जियो मानसून धमाका ऑफर, सिर्फ 501 रुपए में खरीद सकते हैं Jio Phone | Tech News in Hindi
Reliance AGM Highlights: जियो मानसून धमाका ऑफर, सिर्फ 501 रुपए में खरीद सकते हैं Jio Phone
Updated Jul 05, 2018 | 13:34 IST | टाइम्स नाउ डिजिटल
Reliance AGM Highlights: रिलायंस इंस्ट्रीज की 41वीं एजीएम के मौके पर मुकेश अंबानी ने जियो मानसून धमाका ऑफर पेश किया। इस ऑफर में फीचर फोन यूजर्स केवल 501 रुपए में जियो फोन खरीद सकते हैं।
जियो मानसून हंगामा ऑफर। | तस्वीर साभार: YouTube
नई दिल्ली: रिलयांस इंस्ट्रीज के 41वीं एजीएम में मुकेश अंबानी ने जियो के विस्तार को लेकर कई बड़ी घोषणाएं की हैं। जियो की परिकल्पना को घर-घर तक पहुंचाने के लिए आकाश अंबानी और ईशा अंबानी ने जियो गीगा फाइबर, जियो गीगा टीवी सेपटॉप बॉक्स लॉन्च किए है। वहीं नए जियो फोन यूजर्स को जोड़ने के लिए जियो मानसून हंगामा ऑफर पेश किया है। इस ऑफर में फीचर फोन यूजर्स अपने फोन को जियो फोन से एक्सचेंज कर सकते हैं।
इस ऑफर के तहत ग्राहक महज 501 रुपए में जियो का फीचर फोन खरीद सकते हैं। 31 जुलाई से इस ऑफर की शुरुआत हो रही है। फीचर फोन यूजर्स केवल 501 रुपए की कीमत में अपने पुराने फीचर फोन के बदले नया जियो फोन ले सकते हैं। वहीं जियो 15 अगस्त से जियो फोन 2 भी उपलब्ध होगा।
जियो फोन 2,999 रुपए की कीमत में उपलब्ध होगा। मुकेश अंबानी ने जियो फोन यूजर्स की संख्या 100 मिलियन यानि 10 करोड़ पहुचाने का टार्गेट रखा है। बता दें कि जियो फोन 2 से संबंधित प्लान्स के बारे में ज्यादा जानकारी अभी उपलब्ध नहीं है। मुकेश अंबानी ने लॉन्चिंग के दौरान कहा कि जियो फोन 2 से जुड़ी अन्य जानकारियां जल्द ही जियो की आधिकारिक वेबसाइट पर उपलब्ध होगा।
पढ़ें: आ गया Jio GigaTV Set-top box, बदल जाएगा आपका टीवी
गौरतलब है कि जियो फोन फिलहाल 25 मिलियन लोग यानि 2.5 करोड़ यूजर इस्तेमाल कर रहे हैं। जियो फोन में 15 अगस्त से व्हाट्सएप, यूट्यूब और फेसबुक उपलब्ध होगा। जियो फोन को मिली सफलता के बाद कंपनी ने इस एक स्तर ऊपर ले जाने का फैसला किया है।
मुकेश अंबानी ने कहा कि अभी भी 500 मिलियन लगभग 50 करोड़ यूजर्स फीचर फोन इस्तेमाल करते हैं, लेकिन वह डिजिटल लाइफ से दूर हैं। ऐसे लोगों के लिए हमने भारत स्मार्टफोन जियो फोन मात्र 1500 रुपए के रिफंडेबल कीमत पर लॉन्च किया था।
Reliance AGM Highlights: जियो मानसून धमाका ऑफर, सिर्फ 501 रुपए में खरीद सकते हैं Jio Phone Description: Reliance AGM Highlights: रिलायंस इंस्ट्रीज की 41वीं एजीएम के मौके पर मुकेश अंबानी ने जियो मानसून धमाका ऑफर पेश किया। इस ऑफर में फीचर फोन यूजर्स केवल 501 रुपए में जियो फोन खरीद सकते हैं। Times Now Hindi